Asir
Store norske leksikon,Geografi,Verdens geografi,Asia,Saudi-Arabias geografi
Asir er en provins sør-vest i Saudi-Arabia ved rødehavskysten. Området ligger nord for Jemen og strekker seg over cirka 100 000 km2. Provinshovedstad er Abha, som også er provinsens største by.
Fjellene innenfor den smale kystsletta når opp til cirka 3000 meter over havet og går over i ørkenstepper i det indre. Det faller cirka 500 mm nedbør om sommeren og provinsen tilhører de mer fuktige og tempererte deler av den arabiske halvøy. På bratte, terrasserte fjellsider dyrkes kaffe, hirse, hvete, bomull og dadler. Husdyrhold er vanlig. Deler av Asir er nasjonalpark.Asir var lenge beskyttet av Abbisidene i Irak. Osmanerne kontrollerte området fra 1872 frem til de ble fordrevet i 1911. Fra 1926 ble området kontrollert av Ibn Saud, og ble formelt innlemmet i Saudi-Arabia i 1930. Les mer i Store norske leksikon Saudi-Arabias geografi Saudi-Arabias historie Den arabiske halvøy Saudi-Arabia